Diari Oficial de la Generalitat Valenciana


Sumari del DOGV 8137, del 28-09-2017 (2017/8219)

RESOLUCIÓ de 13 de setembre de 2017, del director general de Centres i Personal Docent, per la qual, en execució d'una sentència del Tribunal Superior de Justícia de la Comunitat Valenciana, s'inclou una aspirant en la llista de persones seleccionades en les proves selectives convocades per la Resolució de 27 d'abril de 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8137

Data del DOGV
:   28-09-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/8219


Data del document
:   13-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 13 de setembre de 2017, del director general de Centres i Personal Docent, per la qual, en execució d'una sentència del Tribunal Superior de Justícia de la Comunitat Valenciana, s'inclou una aspirant en la llista de persones seleccionades en les proves selectives convocades per la Resolució de 27 d'abril de 2010. [2017/8219]  
Per mitjà de la Resolució de 27 d'abril de 2010, de la Conselleria d'Educació (DOCV 6257, 30 d'abril), es van convocar procediments selectius per a l'ingrés en cossos docents, l'accés a aquests i l'adquisició de noves especialitats, i amb data 14 de juliol de 2010 es van fer públiques les llistes d'aspirants que van superar el procés, en el qual va participar Rosa María Buigues Megina per l'especialitat d'Educació Física del cos de professors d'Ensenyament Secundari.  
Rosa María Buigues Megina va interposar el recurs contenciós administratiu número 326/11, i la Secció Segona de la Sala Contenciosa Administrativa del Tribunal Superior de Justícia de la Comunitat Valenciana va dictar la Sentència núm. 16/2015, de data 16 de gener de 2015, que l'estimava parcialment, la qual va ser recorreguda en cassació davant del Tribunal Suprem, que va dictar la Sentència núm. 2640/2016, amb data 15 de desembre de 2016, en què declarava que aquella no pertocava.  
Per mitjà de l'Acord de 22 de febrer de 2017, la Sala Contenciosa Administrativa del Tribunal Superior de Justícia de la Comunitat Valenciana va remetre l'expedient per a executar la decisió, i per a fer complir l'esmentada sentència, resolc:  
  
Primer  
En la Resolució de 13 de juliol de 2010, del director general de Personal Docent, per la qual s'estableix l'assignació definitiva del nombre de places que correspon a cada tribunal dels procediments selectius convocats per la Resolució de 27 d'abril de 2010, és procedent incloure una plaça més a les adjudicades al seu dia al tribunal V3 de l'especialitat d'Educació Física del cos de professors d'Ensenyament Secundari, de manera que li corresponen cinc places en compte de les quatre assignades provisionalment.  
  
Segon  
Puntuar a Rosa María Buigues Megina en la fase de concurs els cursos i seminaris establits en la sentència, en els apartats 2.5 i 3.1.3 respectivament, si bé en el total de l'apartat II ja tenia el màxim establit en el barem de la convocatòria (4 punts), i en l'apartat III passa dels 1,5000 punts assignats al seu dia, a obtindre 2 punts, que és el màxim permés per l'esmentat barem, de manera que li correspon en la fase de concurs una puntuació total de 7,8456 punts.  
  
  
Tercer  
Incloure la senyora Buigues Megina en la llista publicada el 14 de juliol de 2010, en la qual s'esmenten els aspirants que van superar les proves selectives convocades per la Resolució de 27 d'abril de 2010, de la Conselleria d'Educació, per a l'ingrés en el cos de professors d'Ensenyament Secundari, en l'especialitat d'Educació Física, i pel procediment d'ingrés lliure, amb una puntuació global de 8,0472 punts, d'acord amb el que es preveu en la base 9 de la convocatòria.  
  
Quart  
Modificar la Resolució de 17 de setembre de 2010, de la Direcció General de Personal (DOCV 07.10.2010), per la qual es nomenen funcionaris en pràctiques del cos de professors d'Ensenyament Secundari els aspirants seleccionats en el procediment selectiu esmentat, en el sentit d'incloure-hi Rosa María Buigues Megina. El nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació que s'estableix en la base 10 d'aquella, la qual haurà de presentar en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
Cinqué  
Atés que la realització del període de pràctiques forma part del procés selectiu a l'efecte de comprovar l'aptitud per a la docència dels aspirants seleccionats, Rosa María Buigues Megina haurà de realitzar-la en aquest curs 2017-2018 en els termes regulats en la Resolució de 13 d'octubre de 2010, de la Direcció General de Personal, per la qual es regula la fase de pràctiques dels aspirants seleccionats en els procediments selectius per a ingrés en els cossos docents convocats per la Resolució de 27 d'abril de 2010.  
  
Contra aquesta resolució, les parts legitimades podran interposar un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de setembre de 2017.- El director general de Centres i Personal Docent: José Joaquín Carrión Candel.